BRODSKO-POSAVSKA ŽUPANIJA

**OŠ „BOGOSLAV ŠULEK“**

**SLAVONSKI BROD**

Aleja Miroslava Krleže 2

Klasa: 003-09/15-01/2

Urbroj:2178/01-02-15-51

Slavonski Brod, 11. ožujka 2015.

**ZAPISNIK SA SJEDNICE VIJEĆA RODITELJA OD 10.3.2015.**

* prisutno 26 članova Vijeća roditelja
* ostali prisutni: ravnatelj - Mato Elkaz i Krunoslav Samardžić,prof.
* početak sjednice u 18.00 h
* zaključeno u 19.45 h

**DNEVNI RED:**

1. Rasprava o Etičkom kodeksu
2. Rasprava o Kućnom redu
3. Različito

**Odluke i zaključci sa Vijeća roditelja od 10. ožujka 2015.**

**Ad.1.)**

Cilj kodeksa je nikoga ne povrijediti, nema nikakvih sankcija (opomenutih učenika). Cilj je izgraditi što ugodnije ozračje, osigurati profesionalni razvoj, poštivati tuđe mišljenje. Vrijednosti koje se potiču njime su poštovanje, znanje, tolerancija, odgovornost i kreativnost. Iz kreativnosti se vidi uspjeh učenika. U školi je isključena diskriminacija, zlostavljanje, uznemiravanje i iskorištavanje. Učitelji imaju pravo na sve informacije o učenicima koji im pomažu u radu. Škola potiče suradnju s roditeljima, međusobno poštovanje i povjerenje. Učitelji obavezno dolaze pripremljeni na nastavu. Svi djelatnici škole postupaju prema odredbama Etičkog kodeksa. Etičko povjerenstvo imenuje ravnatelj na rok od 4 godine. Učitelji moraju biti upoznati s Etičkim kodeksom, a roditelji imaju pravo na „povratnu informaciju“. Etički kodeks u prvom redu odnosi se na ponašanje u školi ali i na javnim mjestima. Učitelj se mora služiti hrvatskim rječnikom, a ne „kul“ rječnikom.

**Odluka:**

Još nije usvojen od strane Školskog odbora. Kvorum roditelja je prihvatio Etički kodeks uz potrebu da se napiše u PDF-formatu.

**Ad.2.**

Kućni red škole odnosi se na sve osobe u školi uključujući prostor škole, odnosno sve u ograđenom prostoru koji pripada školi. Zabranjeno je nositi oružje, alkohol, zapaljiva sredstva, uništavanje imovine. Radno vrijeme škole je 7.00-13.30 h za prvu smjenu i druga smjena 13.30-18.35 h. Škola je otvorena svaki dan do 21 sat. Učenici borave u školi u vrijeme određeno za nastavu i ostale odgojne radove. Dužnosti učenika su da budu kulturni, uredni, uljudni, ne koriste mobitele za vrijeme nastave (osim u iznimnim situacijama). Nije dozvoljeno udaljiti učenika s nastave. Za vrijeme velikog odmora učenici ne napuštaju prostor škole. Redari izvješćuju o nepravilnostima u učionici, pripremaju učionicu (brisanje ploče…). U školi dežuraju samo učitelji i tehničko osoblje škole. Dežurni učitelj udaljava osobe koje ne poštuju Kućni red ili poziva policiju. Učitelj tolerira 10 min. kašnjenja učenika. Djeca ne smiju ostati bez nadzora učitelja. Nedostaje knjiga u školskoj knjižnici.

**Odluka:**

Staviti „radno vrijeme“ na vrata kancelarija, odrediti termin za informacije da termin bude prihvatljiv većini roditelja. U školi ne postoji oglasna ploča za roditelje pa učiniti nešto po tom pitanju. Kućni red usvojen od strane Vijeća roditelja uz potrebu da se napiše u PDF-formatu.

**Ad.3.)**

**Zaključak:**

Naša škola će imati produženi boravak. Idealna situacija je 25 učenika za produženi boravak. Cijena bi iznosila 280-450 kn.

Kuhinja ne može proći sanitarnu inspekciju. Pitanje je što možemo učiniti za dobrobit škole. Roditelji iskazuju nezadovoljstvo školskom prehranom.

Za Dan škole organizirati prodaju kolača 29. i 30. travnja., do 15. travnja potrebno je prijaviti nekoliko mama. Prikupljeni novac iskoristiti za opremanje produženog boravka. „Povlačenje sredstava“ iz EU za opremanje produženog boravka za sada nije moguće. Odbija se prijedlog da se prodaju igračke. Također, prijedlog roditelja je da se prikuplja stari papir i da svatko da 10 kn ili više. Roditelji iz općine Bukovlje mogu pomoći ali nisu obvezni jer produženi boravak će biti u matičnoj školi.

Oformljeno je tijelo u čijem sastavu su: Nela Matej Brekalo, Željko Rosandić i Dragan Grubišić. Oni bi kao predstavnici Vijeća roditelja problem školske prehrane trebali predočiti Gradonačelniku.

Mala škola počinje u ponedjeljak u Vranovcima.

Zapisničar Pred. Vijeća roditelja

Antun Mataić, v.r. Nela Matej Brekalo